नई दिल्ली: रिलायंस जियो ने एक और नया प्लान लॉन्च किया है. इस प्लान में एक साल के लिए फ्री कॉलिंग और 750GB डाटा मिल रहा है. हालांकि, यह प्लान उन यूजर्स के लिए होगा जो गूगल का पिक्सल 2 स्मार्टफोन खरीदेंगे. इस प्लान में कस्टमर्स किसी भी नेटवर्क पर फ्री कॉलिंग, STD और रोमिंग फ्री बात कर सकते हैं. यह ऑफर एक साल के लिए उनके नंबर पर लागू रहेगा. इसके साथ ही प्लान में 750GB डाटा भी फ्री में मिलेगा. प्लान की वैलिडिटी 360 दिन की है. फ्री जियो ऐप्स के साथ ही नेशनल और लोकल मैसेज भी फ्री मिलेंगे. यह ऑफर 9,999 रुपए में उपलब्ध होगा.